NORAKSTS

|  |  |
| --- | --- |
| 17.03.2016. | Nr.3/8 |

**PROJEKTA „ANDRAGOĢIJA: TĀLMĀCĪBAS SISTĒMA BIBLIOTEKĀRIEM” ĪSTENOŠANA**

(ziņo I.Škutāne)

**Atklāti balsojot ar 14 balsīm PAR –** I.Jakovels, S.Šalājevs, J.Bacāns, V.Grigorjevs, V.Ļevčenoks, R.Vectirāne, A.Garančs, A.Rāviņš, D.Olte, A.Rublis, A.Tomašūns, M.Buškevics, J.Strods, R.Šlegelmilhs, **PRET-** nav, **ATTURAS** – nav,

Saskaņā ar likuma “Par pašvaldībām” 15.panta pirmās daļas 4.punktu, Jelgavas pilsētas attīstības programmas 2014.-2020.gadam (apstiprināta ar Jelgavas pilsētas domes 23.05.2013. lēmumu Nr.5/5) Investīciju plānu (aktualizēts ar Jelgavas pilsētas domes 18.02.2016. lēmumu Nr.2/2), 2016.gada 7.janvārī starp Viļņas reģiona Adomas Mickevicius publisko bibliotēku un Jelgavas pilsētas pašvaldības iestādi “Jelgavas Zinātniskā bibliotēka” noslēgto sadarbības līgumu Nr.2015-1-LT01-KA204-013460 par ERASMUS+ programmas Stratēģisko partnerību projekta „Andragoģija: tālmācības sistēma bibliotekāriem” īstenošanu,

**JELGAVAS PILSĒTAS DOME NOLEMJ:**

1. Atļaut Jelgavas pilsētas pašvaldības iestādei „Jelgavas Zinātniskā bibliotēka” (turpmāk – Jelgavas Zinātniskā bibliotēka) kā projekta partnerim piedalīties ERASMUS+ programmas Stratēģisko partnerību projekta Nr.2015-1-LT01-KA204-013460 „Andragoģija: tālmācības sistēma bibliotekāriem” (turpmāk – projekts) īstenošanā.

Jelgavas Zinātniskās bibliotēkas projekta budžeta daļa plānota 11 265,00 *euro* apmērā, kas 100% tiek finansēta no ERASMUS+ programmas līdzekļiem.

1. Finanšu nodaļai iekļaut Jelgavas Zinātniskās bibliotēkas 2017.gada budžetā projekta īstenošanai nepieciešamo priekšfinansējumu 2253,00 *euro* apmērā.
2. Pilnvarot Jelgavas Zinātniskās bibliotēkas direktori Lāsmu Zariņu veikt visas projekta īstenošanai nepieciešamās darbības, kā arī parakstīt visus ar projekta īstenošanu saistītos dokumentus.

Domes priekšsēdētājs (paraksts) A.Rāviņš

NORAKSTS PAREIZS

Kancelejas vadītāja S.Ozoliņa

Jelgavā 2016.gada 17.martā